Työ- ja elinkeinoministeriölle

kirjaamo@tem.fi

Lausuntopyyntönne 22.9.2017, TEM/1799/03.01.01/2017, TEM053:00/2017

Luonnos hallituksen esitykseksi laiksi yksityisten yritysten ja muiden yhteisöjen hyväksymismenettelystä työnvälityspalvelujen eurooppalaisen verkoston (Eures) jäseniksi ja yhteistyökumppaneiksi

Akava kiittää mahdollisuudesta antaa lausuntonsa otsikon asiassa.

Akava kannattaa esitystä laiksi yksityisten yritysten ja muiden yhteisöjen hyväksymismenettelystä työnvälityspalvelujen eurooppalaisen verkoston jäseniksi ja yhteistyökumppaneiksi. Hyväksymispäätöstä koskevaan 4 pykälään on perustellusti ehdotettu Suomelle kahta kansallista lisäkriteeriä (organisaatiolla oltava kiinteä toimipaikka Suomessa ja organisaatioon ei kohdistu poissulkemisperusteita) direktiivin edellyttämien vähimmäiskriteereiden lisäksi.

Käsityksemme mukaan esitys mahdollistaa tulevaisuudessa esimerkiksi ammattiliittojen urapalveluiden toimimisen Eures-jäseninä tai yhteistyökumppaneina. Tämä on tärkeä mahdollisuus monituottajamalliin perustuvalle työnvälityksen palveluiden kokonaisuudelle.

Ystävällisin terveisin

Akava ry

Sture Fjäder Pekka Piispanen

puheenjohtaja johtaja